**Zamyslenie o každom z nás**

Rozmýšľam o tom každý deň. Prečo ničíme našu zem ? Prečo si ju nevážime ?

Viete, naša Zem je planéta, ktorá na sebe nosí viac ako šesť miliárd ľudí a každý tento človek ju ničí. Predstavte si, že niektorí ľudia  len - tak hodia na zem papier, obal z cukríka alebo dokonca aj plechovku. Druhý človek chodí každý deň sám autom. Nebolo by lepšie ísť autobusom alebo zobrať nejakých kamarátov alebo kolegov? Tretí minie na svoje vlasy celý sprej laku na vlasy. Rozmýšľam aj o tom či táto planéta bude ľuďom slúžiť naveky. Možno, že moje vnúčatá budú chodiť s kyslíkovými maskami, pretože s týmto tempom vyrubovania stromov nezostane na Zemi nič, čo by produkovalo kyslík. Nebudú stromy, nebude kyslík, žiadne štebotavé vtáčiky ani kvety, nebude ovocie, zelenina a jedlo. Nebude pre čo žiť. Nebude život. Možno, že by sa nejaké dievča šlo opaľovať a poškodí si kožu pretože si na ňu dá zálusk škodlivé UV žiarenie. Skončí možno v nemocnici s rakovinou kože a len preto, lebo nejakí ľudia vyhodili len tak chladničku na smetisko alebo veľa jazdia na autách, možno míňajú veľa sprejov. Viete, všetky tieto veci vylučujú freón , ktorý ničí ozón. Chcete, aby sa naša planéta zmenila na časovanú bombu, o ktorej nikto nevie, kedy vybuchne a zničí nás alebo veľkú toxickú guľu, ktorá ničí všetko, čo jej príde do cesty? Naša planéta sa po kúskoch rozpadá.

Tak už ste pochopili, o čo mi ide? Nejde mi len o seba a o moju rodinu, ale o všetkých ľudí bez ohľadu na to či sú zlí alebo dobrí. Rozmýšľajte o tejto veci musíme sa zmeniť a porozmýšľať o sebe a o našom správaní. Pretože ja viem a som o tom presvedčená, že to všetci dokážeme.

Eliška Korbeľová (7.A)

ZŠ R. Dilonga Trstená